《秋雨三首 其三》
宋代·程俱

华首三不遇，求田亦良图。莫嗔湖海士，豪气故不除。

扶犁本吾事，二顷终胜无。绕舍生蒿蓬，闭门种英芜。

从渠百尺楼，笑此蜗牛庐。吴中久卜邻，会从故人居。

荆溪一廛地，傥与求羊俱。屠门过大嚼，一雨喜有馀。

正恐二三子，联翩蹑云衢。空令千里驾，怅望黄公垆。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。